**Izvješće o radu Odbora za osiguravanje i unapređivanje kvalitete Odjela za matematiku Sveučilišta u Rijeci u 2021. godini**

**(prilog za 63. sjednicu Odbora za osiguravanje i unapređivanje kvalitete**

**Odjela za matematiku Sveučilišta u Rijeci)**

**Članovi Odbora za osiguravanje i unapređivanje kvalitete Odjela za matematiku Sveučilišta u Rijeci u 2021. godini bili su:**

1. prof. dr. sc. Dean Crnković - predstavnik uprave Odjela
2. dr. sc. Ana Jurasić, docent - predstavnik Zavoda za algebru i teoriju brojeva
3. izv. prof. dr. sc. Bojan Crnković - predstavnik Zavoda za matematičku analizu
4. dr. sc. Sara Ban, poslijedoktorand - predstavnik Zavoda za diskretnu matematiku
5. Alan Borščak, student - predstavnik studenata preddiplomskog studija
6. Ema Tretinjak, student (od listopada 2021. godine Antonio Špac, student) - predstavnik studenata diplomskih studija
7. Nevia Grbac, prof. - predstavnik Alumni kluba Odjela za matematiku Sveučilišta u Rijeci.

Odbor je u 2021. godini zasjedao četiri puta. U prvom dijelu godine, članovi Odbora aktivno su sudjelovali u pripremi postupka reakreditacije Odjela, od strane Agencije za znanost i visoko obrazovanje, koja je na Odjelu provedena u razdoblju od 19. do 23. travnja. Priprema se sastojala od pisanja samoanalize te razmatranja i planiranja potrebnih poboljšanja u radu sustava osiguravanja kvalitete na Odjelu.

Odbor je u 2021. godini provodio redovne procedure opisane u Priručniku za kvalitetu studiranja Sveučilišta u Rijeci i u Dopuni Priručniku za kvalitetu studiranja Odjela za matematiku Sveučilišta u Rijeci. Tijekom 2021. godine članovi Odbora za kvalitetu proveli su:

- analizu prolaznosti studenata u akademskoj godini 2020./2021.,

- analizu rezultata studentskih anketa za evaluaciju nastave provedene u 2020./2021. akademskoj godini,

- analizu usporedbe ECTS bodova kolegija sa stvarnim opterećenjem studenata na kolegijima (za ljetni semestar akademske godine 2019./2020. te za zimski semestar akademske godine 2020./2021.),

- analizu ankete o zapošljavanju po diplomiranju (za razdoblje u kojem se anketiranje provodilo online),

- analizu ankete za utvrđivanje razloga ispisa sa studija (za akademsku godinu 2020./2021.).

 Sljedeće evaluacije planirane za 2021. godinu su u tijeku i njihova je anliza planirana za provedbu u siječnju 2022. godine:

* analiza međunarodne suradnje i mobilnosti nastavnika i studenata – za akademsku godinu 2020./2021.,
* analiza ankete o zadovoljstvu studiranjem na Odjelu za matematiku (u suradnji s Centrom za osiguravanje i unapeđivanje kvalitete),

- analiza podataka o broju nastavnika i studenata – za akademsku godinu 2020./2021.,

- evaluacija rada stručno-administrativnih službi Odjela.

O svim provedenim aktivnostima podnesena su ili će biti ponesena izvješća Odjelskom vijeću Odjela za matematiku. Temeljem rezultata anketa Odbor je nastojao komentirati i predlagati eventualne potrebne mjere.

Osim toga, Odbor je u 2021. godini temeljito analizirao i revidirao postojeće te radio na razradi i uvođenju novih procedura za osiguravanje kvalitete na Odjelu, poštujući preporuke koje je Odjel dobio tijekom prethodnih evaluacija sustava osiguravanja kvalitete, ali i djelujući u cilju prikupljanja onih podataka koji su Odjelu nužni kako bi sustav osiguravanja kvalitete bio što djelotvorniji. Odbor je tako:

* izmijenio anketni upitnik o razlozima ispisa sa studija,
* izmijenio anketni upitnik o zapošljavanju po diplomiranju,
* izmijenio anketni upitnik za usporedbu ECTS bodova kolegija sa stvarnim opterećenjem studenata te analizirao metodologiju prikupljanja podataka,
* radio na razradi procedure za suradničku procjenu nastave.

Odbor vodi brigu o kvaliteti mrežnih stranica Odjela vezanih uz osiguravanje kvalitete.

Ana Jurasić redovito izvještava Odbor o svim važnijim raspravama i zaključcima sa sjednica Odbora za kvalitetu Sveučilišta u Rijeci, čiji je član u trećem mandatu.